Jeg blev ringet op, og tilbudt abonnement hos Telenor. Dette gik jeg med til, og modtog 07. juni 2016 2 SIM-kort til mine to abonnementer. Eftersom der var bindingsperiode hos mit tidligere selskab, skulle det ene abonnement træde i kraft 11. juli, og det andet 15. august.

11. juli sætter vi SIM-kortet i telefonen, i det medfølgende brev er det beskrevet at vi blot skal sætte kortet i, tænde telefonen, indtaste PUK-koden, og vælge en personlig PIN-kode, så skulle kortet være aktiveret.

Desværre går det slet ikke. Kortet kan ikke aktiveres, heller ikke efter flere opkald til Telenor. Vi beslutter at vente til næste dag. Her prøver vi igen, og må igen kontakte Telenor, da der stadig intet signal er. Medarbejderen siger til os, at han kan se, kortet er aktivt kl. 12:03, og hvis vi lige slukker telefonen og venter 3 kvarter, så vil det være aktiveret.

Kort efter samtalen modtager jeg en mail om, at der er afsendt et nyt SIM-kort fra Telenor, medarbejderen nævnte overhovedet ikke, at jeg skulle have et andet SIM-kort.( Mailen er sjovt nok afsendt kl 12:04)

Fuld af undren ringer jeg atter op, og bliver bekræftet i at der nu er et nyt SIM-kort på vej til os. Så nu må jeg vente endnu en dag, før mit nye abonnement kan bruges.

13. juli modtager jeg et SIM-kort, sætter det i, og vupti, det virker! Ærgerligt at jeg skulle gå to dage uden telefon, tænker jeg så.

Men nu er jeg lidt bange for om det næste abonnement, der skal træde i kraft d. 15. august også vil give problemer. Så d. 27. juli har jeg en samtale med en Telenormedarbejder. Jeg forklarer problemstillingen, og nævner nummeret på det SIM-kort, jeg har liggende, som skal benyttes fra 15. august. Medarbejderen kan ikke genkende dette nummer, han mener også, SIM-kortet er ubrugeligt, og lover mig et nyt som virker inden abonnementet skal træde i kraft.

Tiden går, intet SIM-kort. Så d. 12. august ringer jeg igen, og spørger om Telenor husker at sende et SIM-kort til mig inden 15. august. Jeg får at vide, at de godt kan se jeg skal have et kort på den dato. Ikke så smart hvis det først komme lige på datoen tænker jeg, posten kommer jo først efter jeg er kørt på arbejde, og derfor vil jeg skulle gå hele dagen uden at kunne bruge mit telefonabonnement. Men lad gå da, jeg håber så virkelig kortet er der d. 15. august.

Surprise... Det er det så IKKE. Og heller ikke i dag, d. 16. august. Så nu har jeg ringet og talt med Telenor igen-igen, nu fik jeg så at vide, at kortet var da afsendt for et par dage siden. Men hvis jeg lige kunne komme hen til en Telenorbutik, så kunne vi ordne det der....

Det takker jeg nej til og medarbejderen lover at han vil sende et SIM-kort med det samme. Så det skulle jo meget gerne komme i morgen d. 17.august. Sjovt nok også denne gang efterfulgt af en mail om, at der er et SIM-kort på vej med posten.

Så i allerbedste fald har jeg haft 2 gange 2 dage uden at kunne bruge det abonnement, jeg har betalt for. Gad vide om jeg får noget godskrevet for det? Samt jeg har haft en masse bøvl med snak frem og tilbage, jeg har måttet underrette hist og pist om, hvorfor jeg ikke lige kunne træffes på telefon, og i hvert fald én vigtig aftale glippede for mig, fordi jeg ikke havde telefon på de dage, hvor mit Telenor-abonnement egentlig skulle være trådt i kraft.

Synes det er lidt farceagtigt. Og jeg har ellers tidligere haft en årrække som tilfreds Telenor-kunde. Det er jeg ikke mere, desværre.